Leonardo Spinazzola

Leonardo Spinazzola (sündinud 25. märtsil 1993 Folignos) on Itaalia jalgpallur, kes mängib kaitsjana Itaalia kõrgliiga klubis AS Roma ja Itaalia jalgpallikoondises.

2007. aastal liitus ta Siena noortesüsteemiga, kust läks 2010. aastal edasi Juventusesse. Juventusest mängis ta 2012–2018 laenul mitmetes teistest Itaalia klubides: 2012–2013 Empolis, 2013 Lancianos, 2013–2014 Sienas, 2014–2015 Atalantas, 2015 Vicenzas, 2015–2016 Perugias ja 2016–2018 taas Atalantas. Juventus põhimeeskonnas debüteeris Spinazzola alles hooajal 2018–19, kui tuli klubiga ka Itaalia meistriks, kuigi sai sel hooajal Juventuse meeskonnas väljakule suhteliselt harva.

2019. aasta juulis siirdus ta 29,5 miljoni euro eest Romasse, kellega sõlmis nelja-aastase lepingu. Hooajal 2020–21 valiti Spinazzola UEFA Euroopa Liiga sümboolsesse koosseisu.

Itaalia jalgpallikoondises debüteeris Spinazzola 28. märtsil 2017 sõprusmängus Hollandi vastu. Ta kuulub Itaalia koondisse 2020. aasta Euroopa meistrivõistlustel.

Saavutused 
Juventus
Serie A: 2018–19
Supercoppa Italiana: 2018

Itaalia jalgpallurid
Torino Juventuse mängijad
Atalanta BC mängijad
Vicenza Calcio jalgpallurid
AS Roma mängijad
Serie A mängijad
Sündinud 1993